CELEX: 31981R3686
Language: el
Date: 1981-12-15 00:00:00
Title: Κανονισμός (EOK) αριθ. 3686/81 τού Συμβουλίου τής 5ης Δεκεμβρίου 1981 περί μεταθέσεως τής ημερομηνίας αναθεωρήσεως τών κοινών καθεστώτων πού εφαρμόζονται στίς εισαγωγές από χώρες κρατικού καί στίς εισαγωγές προελεύσεως Λαϊκής Δημοκρατίας τής Κίνας

Avis juridique important

|

31981R3686

Κανονισμός (EOK) αριθ. 3686/81 τού Συμβουλίου τής 5ης Δεκεμβρίου 1981 περί μεταθέσεως τής ημερομηνίας αναθεωρήσεως τών κοινών καθεστώτων πού εφαρμόζονται στίς εισαγωγές από χώρες κρατικού καί στίς εισαγωγές προελεύσεως Λαϊκής Δημοκρατίας τής Κίνας  

Επίσημη Εφημερίδα αριθ. L 369 της 24/12/1981 σ. 0005

***** ΚΑΝΟΝΙΣΜΟΣ (ΕΟΚ) αριθ. 3686/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί μεταθέσεως της ημερομηνίας αναθεωρήσεως των κοινών καθεστώτων που εφαρμόζονται στις εισαγωγές από χώρες κρατικού εμπορίου και στις εισαγωγές προελεύσεως Λαϊκής Δημοκρατίας της Κίνας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τις ρυθμίσεις οργανώσεως των γεωργικών αγορών καθώς και τις διατάξεις οι οποίες έχουν θεσπισθεί βάσει του άρθρου 235 της συνθήκης και εφαρμόζονται επί εμπορευμάτων που προέρχονται από τη μεταποίηση γεωργικών προϊόντων, και ιδίως τις διατάξεις των ρυθμίσεων αυτών που επιτρέπουν αποκλίσεις από τη γενική αρχή της αντικαταστάσεως κάθε ποσοτικού περιορισμού ή μέτρου ισοδύναμου αποτελέσματος από τα μέτρα και μόνο τα οποία προβλέπονται από αυτές τις ρυθμίσεις,  την πρόταση της Επιτροπής,  Εκτιμώντας:  ότι το Συμβούλιο έχει ορίσει τελευταία βάσει του κανονισμού (ΕΟΚ) αριθ. 925/79 (1) το κοινό καθεστώς που εφαρμόζεται στις εισαγωγές από χώρες κρατικού εμπορίου, το οποίο προβλέπει ιδίως τις διατάξεις που εφαρμόζοναι στην ελευθέρωση των εισαγωγών, την επιτήρηση και διαφύλαξη, και ότι, βάσει του κανονισμού (ΕΟΚ) αριθ. 2532/78 (2), έχει ορίσει το κοινό καθεστώς που εφαρμόζεται στις εισαγωγές προελεύσεως Λαϊκής Δημοκρατίας της Κίνας·  ότι το άρθρο 9 παράγραφος 5 και το άρθρο 11 παράγραφος 1 των προαναφερόμενων κανονισμών προβλέπουν τη λήψη απόφάσεων από το Συμβούλιο για τις προσαρμογές που πρέπει να επέλθουν σχετικά, το αργότερο στις 31 Δεκεμβρίου 1981·  ότι το Συμβούλιο δεν είχε τη δυνατότητα να συσκεφθεί επί μιας προτάσεως που υποβλήθηκε για το σκοπό αυτό από την Επιτροπή· ότι πρέπει συνεπώς να παραταθεί η προθεσμία αναθεωρήσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία «31 Δεκεμβρίου 1981» που αναφέρεται στο άρθρο 9 παράγραφος 5 και στο άρθρο 11 παράγραφος 1 των κανονισμών (ΕΟΚ) αριθ. 925/79 και (ΕΟΚ) αριθ. 2532/78 αντικαθίσταται από την ημερομηνία «30 Ιουνίου 1982».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  D. HOWELL  (1) ΕΕ αριθ. L 131 της 29. 5. 1979, σ. 1.  (2) ΕΕ αριθ. L 306 της 31. 10. 1978, σ. 1.